átraiṣa sárvo 'gniḥ sáṃskr̥tastásmindevā́ etádrūpámuttamámadadhustáthaivā̀sminnayámetádrūpámuttamáṃ dadhātyánnaṃ vaí rūpámetádu paramamánnaṃ yaddadhi mádhu gr̥taṃ tadyádevá paramáṃ rūpaṃ tádasminnetáduttamáṃ dadhāti sarvátaḥ sámukṣatyápi bā́hyena pariṣrítaḥ sarváta evā̀sminnetádrūpámuttamáṃ dadhāti darbhaiste hí śuddhā médhyā ágrairágraṃ hí devā́nām